  Майя Бывальцева Нылпиослэсь тазалыксэс утён удыслы таяз арын Удмуртилы федерал коньдэтысь 134 миллион 360 сюрс манет висъязы. Элькун коньдэт 31 миллион 520 сюрс манет сётэ. Со сярысь улосвыл тӧролэн но кивалтэтлэн пресс-службазы ивортэ. Со коньдонэн 2019-2020 аръёсы 22 нылпи эмъюртъёс МРТ, рентген аппарат но мукет эм тӥрлык басьтозы Эшшо 20 нылпи поликлиникаосын холлъёсты умоятозы. Отын шудон интыос, эмчиослэн ужан дыренызы электрон табло но коляскаос возён интыос кылдозы. Вуоно арын ваньмаз нылпи эмъяськонниосын юртъёсты тупатъяны чакламын. Со сяна, эшшо 14 эм тӥрлык басьтыны малпало. Пусъём, ужрадъёс Росси азьмуртэн Владимир Путинэн кичӧлтэм йӧскалык ӵектосъя нылпиослэсь тазалыксэс утён удысэз азинтонэн герӟаськемын.  Тегъёс: Тазалык Ижкар Удмуртия пиналъёс коньдон тазалыкезутён 100ар  